section_heading: Povijest
paragraph_text: mini|180px|lijevo|<center>Osnutak Arequipe 1540. god. Najstariji tragovi ljudskih naselja, koji su pronađeni u više od 400 arheoloških lokaliteta na području Arequipa, uključujući i špiljske slike u mjestima Pampa i Sumbay Colorado, se datiraju između 8.000 i 6.000 godine prije Krista. Od oko 1250. godine u području Arequipa se osjeća utjecaj Inka, sve do 1537. godine kada ga je osvojio španjolski konkvistador Diego de Almagro El Viejo. General osvajača Pizzara, Garci Manuel de Carbajal, je na Veliku Gospu, 15. kolovoza 1540. godine osnovao kolonijalni grad nazvan Nuestra Señora de Ville de la Asunción del Valle Hermoso de Arequipa (Grad Velike Gospe doline Hermoso od Arequipe), koji je kasnije skraćeno jednostavno zvan Arequipa.